The Garden Brewery dobro je prodrmala našu pivsku craft scenu kad je otvorila svoja vrata u lipnju ove godine. Krenuli su s ljetnim Session Aleom, Adriatic Pale Aleom, Styrian Stoutom i Kettle Sourom (koji su proizveli jedni u regiji), a sad su nadopunili svoju “kolekciju” i limitiranom serijom Wet Hop, koja je pripremljena sa svježim hmeljem.

Neja Markičević / HANZA MEDIA

Najvažnije je istaknuti da rade nefiltrirana i nepasterizirana piva s lokalnim i prirodnim sastojcima. Za one koji možda nisu upoznati s ekipom koja stoji iza Gardena, radi se o mladom novozelandskom pivaru Nicku Calderu-Scholesu te začetniku cijelog koncepta Nicku Colganu, koji je javnosti poznat kao organizator The Garden Festivala u Tisnom. Upravo su predstavili novi dizajn limenki, za koji su bili inspirirani prirodnim ljepotama Hrvatske, a poruka je, zapravo, da je proizvod rađen lokalno, dok bojama sugeriraju jačinu piva.

Neja Markičević / HANZA MEDIA

Neja Markičević / HANZA MEDIA

- Koristimo najkvalitetnije sastojke i neke moramo uvoziti, ali trudimo se da što više dodataka koje koristimo za postizanje aroma poput voća i začina koristimo od lokalnih proizvođača. Jako nam je važno da pivo ima punoću okusa i da se istakne njegov karakter - otkrio je Nick. Budući da je Hrvatska prepoznatljiva po dobrom vinu i maslinovu ulju, ideja je napraviti jednako prepoznatljivo i hrvatsko pivo koriste ći lokalne namirnice.

Neja Markičević / HANZA MEDIA

"Što me inspirira na nove recepture? Pa..u fokusu mi je uvijek okus. Duboko sam uvjeren da postoji piva za svakoga pa čak i one koji kažu da ne vole pivu." otkrio je Glavni pivar Nick

- Klijenti u Njemačkoj već su zainteresirani za naše pivo, tako da ubrzo krećemo s izvozom. Plan nam je početi izvoziti već ove godine, a u 2017. i proširiti područje izvoza. Ovdje ima jako dobrih craftera koji imaju izuzetan potencijal za uspješno predstavljanje svojih proizvoda u Europi. Ipak, treba biti strpljiv, Velika Britanija ima kulturu pivarstva dulju od sto godina i populacija craftera puno je šira, ali mislim da se cijela priča dobro razvija - nadovezao se Nick Colgan.

"Sjećam se kad sam bio mali da su se poslovi tate i sina vrlo često vrtjeli oko pivske kulture koja je u engleskoj povijesti duboko ukorijenjena i to gotovo stotinu godina. Ondje je puno veća populacija ljudi koja sudjeluje na pivskoj sceni dok su se u Hrvatskoj stvari tek pokrenule, ali jako me veseli da pivarstvo nije više rezervirano samo za muškarce već su se i žene i to vrlo uspješno odvažile zaći u pivske vode.." nadolezao se Nick Colgan

CROPIX

Vole ideju “piva u limenkama” jer je sadržaj u njima izoliran od svih štetnih utjecaja, brže se hladi od piva u boci, ambalaža je biorazgradiva i puno je manje štete koji mogu nastati u transportu. Također, istraživanjem starih pakiranja došli su do ideje da stout pakiraju u boce od 660 ml budući da im se svidjela ideja dijeljenja. Uskoro uvode vođene ture po pivovari kako bi javnost upoznali s pogonom i timom te pokrenuli edukativne diskusije o proizvodnji i vrstama piva.

Neja Markičević / HANZA MEDIA

Ovog su tjedna pokrenuli i web shop, a dostava je besplatna za narudžbe iz cijele Hrvatske. I međunarodna će uskoro biti dostupna. Kako su najavili još na početku, planiraju raditi limitiranu seriju piva, pa već sad kuhaju božićno pivo, kojem se jako vesele.

Neja Markičević / HANZA MEDIA

- Božićno pivo bit će svilenkasto i podatno s jakom aromom vanilije i čokolade. Lijepo će ići uz blagdansku hranu i konkretnije čokoladne deserte. Dobro će vas zagrijati sa svojih 6,9% alkohola, koji ipak neće dominirati - otkrio je Nick.

Neja Markičević / HANZA MEDIA

"Iako sam rođeni Novozelanđanin i nisam nužno navikao vezivati božićno vrijeme uz hladnoću, odlučili smo napraviti pravo božićno pivo u koje smo ubacili mahune vanilije, sjemenke kakaa i hrpu začina. Bit će svilenkasto, aromatično, i odlično će ići uz dobar čokoladni kolač kao što su browniesi" otkrio je Nick.

Neja Markičević / HANZA MEDIA